<classify> Tunu Nassor Dar es Salaam SERIKALI imesema itaendelea kushirikiana na sekta binafsi kutatuatatizo la ajira nchini ambalo linazidi kuongezeka. Akizungumza juzi katika shindano la wajasiriamali wanavyuo la GlobalStudent Entrepreneur Award GSEA, Naibu Waziri wa Nchi, Ofisi ya Waziri Mkuu,Sera, Bunge, Kazi, Ajira na Walemavu, Anthony Mavunde alisema wanafarijikakuona kuna taasisi zimeanza kulifanyia kazi tatizo hilo. Alisema takwimu zinaonesha kuwa tatizo bado ni kubwa hivyo njia pekeeya kupunguza tatizo hilo ni kushirikiana na sekta binafsi katika kuwajengea uwezovijana kuzalisha ajira. Tumefarijika kuona taasisi zinajitokeza kuwasaidia kuwajengea uwezovijana kuweza kujiajiri na kutoa ajira kwa wengine hivyo kama serikalitutashirikiana nao kuhakikisha wanatimiza lengo hilo, alisema Mavunde. Alisema nchi inatakiwa kuwawezesha vijana wake kwa kuwajengeamiundombinu wezeshi waweze kujiajiri. Tutaendelea kuwasaidia vijana kupata mitaji itakayowawezeshakuanzisha biashara zao waweze kuwasaidia wengine wasio na ajira, alisemaMavunde. Aliongeza kuwa wanaendelea kushughulikia changamoto zinazowakabilivijana zikiwamo kutokuaminiwa na taasisi za fedha na kukosa mitaji. Kwa upande wake, Msimamizi wa GSEA nchini, Baraka Mtunga alisemamashindano hayo yameshirikisha wanafunzi 27 waliopo katika vyuo nane. Alisema moja ya kigezo cha kuwa mwanachuo mjasiriamali bora ni kuwana uwezo wa kuzalisha si chini ya Sh milioni moja kwa kipindi cha mwaka mmoja. Mshindi wa shindano hili amepata sh milioni moja na kupata msaada wakibiashara chini ya taasisi ya Enterprenuers organization na kufanikiwakushiriki katika mashindano ya Dunia nchini Marekani, alisema Mtunga. Naye mshindi wa shindano hilo Mosses Katala alisema changamoto kubwazinazosababisha wanavyuo kushindwakuanzisha biashara zao ni kukosa mitaji. Binafsi kwa kushirikiana na wenzangu ilibidi kuomba msaada wa kupatamtaji kutoka nje ya nchi ndipo tulipoanzisha utengeneaji wa chakula cha mifugokupitia funza, alisema Mosses.  <topic>: KITAIFA 